Samisk høgskole

Samisk høgskole (SH; nordsamisk: Sámi allaskuvla, SA) er en norsk statlig høgskole i Kautokeino i Finnmark med særskilt ansvar for det samiske samfunnet i det samiske kulturområdet, Sápmi. Høgskolen ble etablert i 1989. Den har over 200 studenter fra Norge, Finland, Sverige og Russland og mer enn 100 ansatte.


== Bakgrunn og virksomhet ==
Samisk høgskole ble etablert for å styrke samisk kompetanse.
Samisk høgskole er en høyere utdannings- og forskningsinstitusjon som skal dekke det samiske samfunnets behov. Skolens hovedspråk er samisk både i undervisningen, administrasjonen og blant de ansatte og studentene. Samisk utdanning og forskning danner høgskolens særegne faglige profil og høgskolen har et nordisk-samisk og internasjonalt perspektiv med blant annet studenter fra alle land i Sápmi: Norge, Finland, Sverige og Russland. 


=== Studieprogrammer ===
Samisk høgskole tilbyr følgende programstudier: 

Bachelor i duodji (samisk kunsthåndverk og husflid) og design
Bachelor i reindriftsstudier
Bachelor i samisk språk og litteratur
Bachelor i urfolksjournalistikk
Master i duodji
Master i samisk grunnskolelærerutdanning for 1.–7. trinn (5-årig)
Master i samisk grunnskolelærerutdanning for 5.–10. trinn (5-årig)
Master i samisk språk og litteratur
Master i urfolksjournalistikk
Ph.d. i samisk språk og litteratur.I tillegg tilbyr høgskolen en rekke enkeltemner, videreutdanninger og begynneropplæring i samisk språk. Mange av de ulike tilbudene har ikke årlig oppstart.


=== Organisering ===
Høgskolen er en av seks statlige høgskoler i Norge. 
Samisk høgskole består av to institutter som har ansvaret for forsknings og utdanningsvirksomheten innen sine respektive felt:  

Institutt for samiske lærerutdanninger og urfolksjournalistikk
Institutt for språk, duodji, reindrift og samfunnsvitenskapI tillegg er Senter for samisk i opplæringa organisert under Samisk høgskole. Senteret er et nasjonalt kompetansesenter spesielt rettet mot opplæringssystemet fra barnehagestadiet til høgere utdanning. Senter for samisk i opplæringen arbeider vidt for å fremme muntlig og skriftlig bruk av samisk i befolkningen.  
I 2005 ble Nordisk Samisk Institutt samorganisert med Samisk høgskole og ble i juli 2009 samlokalisert da Samisk vitenskapsbygg, Diehtosiida, stod ferdig.
Studentsamskipnaden i Indre Finnmark er ansvarlig for studentvelferden til studentene ved SA.


== Ledelse ==
Samisk høgskole har en såkalt toledermodell med valgt rektor og ansatt direktør, hjemlet i Universitets- og høgskolelovens §10-2. Rektor velges blant de ansatte og studentene ved institusjonen for fire år av gangen og maksimalt åtte år sammenhengende. Direktør ansettes av styret. Rektor har et overordnet ansvar for institusjonen og er styrets leder, mens direktøren sitter på det helhetlige administrative ansvaret. 
aug. 2019 –  Láilá Susanne Vars
2015 – 2019  Gunvor Guttorm
2011 – 2015  Jelena Porsanger
2007 – 2011  Steinar Pedersen
2003 – 2007  Mai Britt Utsi
2000 – 2003  Kjell Kemi
1996 – 2000  Asta Balto
1989 – 1996  Jan Henry Keskitalo
2021-            Anne-Marie Gaino
2017 -  2021     Johan Ailo Kalstad
2011 – 2017  Maaren Palismaa
2005 – 2011  Anders J. H. Eira
2002 – 2004  Marit Breie Henriksen
1999 – 2002  Johan Klemet Hætta
1996 – 1999  Máret Guhttor
1994 – 1996  Aslak Nils Sara


== Referanser ==


== Eksterne lenker ==
Samisk høgskole
Diehtosiida
Studiekatalog 2015/2016
Samisk høgskole 20 år